പെട്ടെന്ന് കാറൊക്കെ വന്ന് മൂടുന്നത് പോലെ മനസ്സ് മൂടി കെട്ടും ശ്രീ എപ്പോള് മുറിയില് വന്നാലും ഞാന് വെറുതെ കെട്ടിപിടിച്ച് കരയും പോസ്റ്റ്പാര്ട്ടം ഡിപ്രഷനെ കുറിച്ച് അശ്വതി ശ്രീകാന്ത് നടി, അവതാരക എന്ന നിലയില് മലയാളികളുടെ പ്രിയപ്പെട്ട താരമാണ് അശ്വതി ശ്രീകാന്ത്. ഈ അടുത്ത കാലത്താണ് താരം രണ്ടാമതൊരു കുഞ്ഞിന് ജന്മം നല്കിയത്. സോഷ്യല് മീഡിയകളിലും ഏറെ സജീവമായ അശ്വതി ലൈഫ് അണ് എഡിറ്റഡ് എന്ന യൂട്യൂബ് ചാനലിലൂടെ പങ്കുവെയ്ക്കുന്ന വിഡിയോകളും ഏറെ ശ്രദ്ധേയമാണ്. തന്റെ ഏറ്റവും പുതിയ വീഡിയോയിലൂടെ പോസ്റ്റ്പാര്ട്ടം ഡിപ്രഷനെ കുറിച്ച് സംസാരിക്കുകയാണ് അശ്വതി. വിവാഹം കഴിക്കാന് പോകുന്നവര്ക്കും, ഗര്ഭം ധരിക്കാന് ആഗ്രഹിക്കുന്നവര്ക്കും വളരെ ഉപയോഗപ്രദമായ വീഡിയോയാണ് ഇതെന്ന് പ്രേക്ഷകര് അഭിപ്രായപ്പെടുന്നു. ആദ്യത്തെ പ്രസവത്തിലും ഇത്തരത്തിലുള്ള ചില ബുദ്ധിമുട്ടുകള് ഉണ്ടായതുകൊണ്ടാണ്, പിന്നീടുള്ളത് ഇത്ര വൈകാന് കാരണമെന്നാണ് അശ്വതി പറയുന്നത്. മിക്ക സ്ത്രീകള്ക്കും ഇത്തരത്തിലുള്ള അവസ്ഥകള് ഉണ്ടാകാറുണ്ടെങ്കിലും, സാധാരണയായി അവര് കേള്ക്കേണ്ടി വരുന്ന പഴി എന്നത് നീയല്ല ലോകത്ത് ആദ്യമായി പ്രസവിക്കുന്ന പെണ്ണ് എന്ന പല്ലവിയാകും. ബേബി ബ്ലൂസ് എന്ന അവസ്ഥയാണ് മിക്ക സ്ത്രീകള്ക്കും ആദ്യം ഉണ്ടാവുക. അതായത് അടുത്ത് കിടക്കുന്ന കുഞ്ഞ് കരയുമ്ബോള് എടുത്ത് പാല് കൊടുക്കുന്നു എന്നതിലുപരിയായി ഒരു സ്നേഹവും, ആളുകള് പറയുന്നതുപോലെ മാതൃത്വത്തിന്റെ മഹനീയത ഒന്നും ആദ്യത്തെ ദിവസമൊന്നും തോന്നില്ല. എന്നാല് ബേബി ബ്ലൂസ് എന്നത്, പുതിയൊരാള് നമ്മുടെ ജീവിതത്തിലേക്ക് വന്നത് അംഗീകരിക്കാനുള്ള ആ പ്രശ്നം കുറച്ച് ദിവസം കൊണ്ടുതന്നെ മാറും. അത് കഴിഞ്ഞ് വരുന്നതാണ് ഈ പറയുന്ന പോസ്റ്റ്പാര്ട്ടം ഡിപ്രഷന്. അതിന്റെ സ്റ്റേജും മാറുന്നതാണ് അടുത്ത കാലത്ത് വാര്ത്തകളില് കാണുന്ന പോസ്റ്റ്പാര്ട്ടം സൈക്കോസിസ്. അശ്വതി പറയുന്നു. കൂടാതെ എങ്ങനെ ഈയൊരു പ്രശ്നത്തില്നിന്ന് മറികടക്കാമെന്നും അശ്വതി വീഡിയോയിലൂടെ പറയുന്നുണ്ട്. Tags